It-Tlieta ġie inawgurat l-ewwel ċentru terapewtiku f'Malta għall-adolexxenti bejn it-12 u s-17-il sena li jabbużaw mid-droga. Iċ-ċentru, li ġie ddisinjat biex joffri l-aqwa u l-aħjar fir-rijabilitazzjoni taż-żgħażagħ, se jkun qed joffri programmi residenzjali u oħrajn ta' matul il-jum għal aktar minn għoxrin żagħżugħ u żagħżugħa. Dan tħabbar waqt l-inawgurazzjoni taċ-Ċentru Tal-Ibwar, li se jkun qed jitmexxa minn Caritas Malta u li ġie mbierek mill-Arċisqof Charles Scicluna u inawgurat mill-Prim Ministru Robert Abela u mill-Ministru għas-Solidarjetà u l-Ġustizzja Soċjali, il-Familja u d-Drittijiet tat-Tfal Michael Falzon. Miċ-ċentru, li huwa mgħammar b'faċilitajiet moderni, sportivi, akkademiċi u ta' snajja', se jkunu qed jingħataw servizzi psikosoċjali mhux biss lir-residenti imma lill-familji tagħhom ukoll, biex l-għajnuna li se tkun qed tingħata tkun waħda ħolistika. 'L-użu tad-droga m'għandux ikun iffaċilitat' – Arċisqof Scicluna F'kelmtejn tal-okkażjoni, filwaqt li enfasizza l-importanza tal-edukazzjoni u l-prevenzjoni, l-Arċisqof Charles Scicluna qal li "d-drogi u l-użu tad-droga m'għandhomx ikunu iffaċilitati." L-Arċisqof Scicluna qal li l-proċess ta' rijabilitazzjoni ma jistax ikun "dikjarazzjoni iżolata" u nnota l-ħidma li twettaq il-Caritas fil-programmi tagħha li trid twassal għal "prevenzjoni u edukazzjoni akbar. Saħaq li d-droga u l-użu tad-droga m'għandhomx ikunu iffaċilitati iżda "għandna nispjegaw u nedukaw biex niżguraw li l-għażliet taż-żgħażagħ tagħna jkunu għażliet infurmati." L-Arċisqof qal li ma nistgħux inwaqqfu persuni milli jagħmlu għażliet ħżiena "imma nistgħu nedukaw u ninfurmaw." Iż-żgħażagħ li se jidħlu f'Tal-Ibwar jistgħu jippromwovu stili ta' ħajja alternattivi ma' sħabhom, qal l-Arċisqof. Bħalissa l-parlament qed jiddiskuti d-dekriminalizzazzjoni tal-użu tal-kannabis, bil-liġi proposta li tippermetti lil min juża l-kannabis ikabbar il-pjanti fid-dar jew jixtri ammonti limitati tas-sustanza minn assoċjazzjonijiet stabbiliti apposta. Minkejja li l-Oppożizzjoni qalet li se tkun qed tivvota kontra l-liġi, ir-riforma mistennija tkun iffirmata mil-leġiżlaturi fil-ġimgħat li ġejjin. Madankollu, diversi għaqdiet tal-Knisja u NGOs esprimew it-tħassib serju tagħhom dwar l-effetti ta' liġi bħal din, hekk kif qed ikomplu jsejħu għal dibattitu matur dwar is-suġġett. "Għadna fil-ħin biex il-kannabis ma ssirx parti mill-kultura tal-pajjiż" – Id-Direttur tal-Caritas Filwaqt li rringrazzja lill-istat, "li meta ra l-bżonn li ż-żgħażagħ ikollhom faċilità biex jerġgħu jqumu fuq saqajhom, iddeċieda li jinvesti", l-Arċisqof saħaq kif dan huwa mument ta' tama għal kull wieħed u waħda minnha. "Mhux kwistjoni li niġġudikaw lil xulxin imma li nmiddu idejna għal xulxin. Il-Knisja impenjata li tippromwovi kull għajnuna favur iż-żgħażagħ tagħna u tħeġġeġ biex fejn hemm problema naffaċjawha lkoll flimkien," temm l-Arċisqof. #td_uid_2_619e1f854a7d1 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/11/23155458/Ibwar-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/11/23155211/Arc%CC%87isqof-Charles-Scicluna-3-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/11/23155404/Ibwar-inawgurazzjoni1-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/11/23155248/Arc%CC%87isqof-Charles-Scicluna11-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item5{background:url(https://cdn.newsbook.com.mt/wp-content/uploads/2021/11/23155421/Ibwar-inawgurazzjoni2-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item6{background:url(https://cdn.newsbook.com.mt/wp-content/uploads/2021/11/23155328/Caritas-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item7{background:url(https://cdn.newsbook.com.mt/wp-content/uploads/2021/11/23155345/Ibwar-Inawgurazzjoni-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item8{background:url(https://cdn.newsbook.com.mt/wp-content/uploads/2021/11/23155439/Ibwar-walkaround-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item9{background:url(https://cdn.newsbook.com.mt/wp-content/uploads/2021/11/23155519/Ibwar2-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item10{background:url(https://cdn.newsbook.com.mt/wp-content/uploads/2021/11/23155710/Robert-Abela11-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item11{background:url(https://cdn.newsbook.com.mt/wp-content/uploads/2021/11/23155615/Michael-Falzon-80x60.jpeg) 0 0 no-repeat}#td_uid_2_619e1f854a7d1 .td-doubleSlider-2 .td-item12{background:url(https://cdn.newsbook.com.mt/wp-content/uploads/2021/11/23155537/Ibwar3-80x60.jpeg) 0 0 no-repeat} 1 minn 12 Ritratt: knisja.mt Ritratt: knisja.mt Ritratt: knisja.mt Ritratt: knisja.mt Ritratt: knisja.mt Ritratt: knisja.mt Waqt l-inawgurazzjoni, il-Prim Ministru Robert Abela fisser dan il-proġett bħala l-punt tat-tluq għaż-żgħażagħ kollha li jsegwu programm f'dan iċ-ċentru, bil-punt tal-wasla jkun kull meta żagħżugħ jew żagħżugħa jtemmu b'suċċess wieħed mill-programmi u joħorġu bħala persuni riformati lesti li jwettqu l-ħolm tagħhom. Spjega kemm huwa importanti li l-bniedem ma jiġix iġġudikat u stmat ta' kriminal meta jinqabad fil-vizzju tad-droga, imma jsib il-kenn f'dar li toffrilu l-għajnuna u l-wens li jkollu bżonn biex jerġa' jaqbad it-triq it-tajba. "L-early intervention se tkun iċ-ċavetta għas-suċċess ta' dan il-proġett fejn, permezz ta' tim ta' professjonisti, iż-żgħażagħ li jirrikorru għall-għajnuna, se jsibu l-bibien miftuħa beraħ biex jgħinuhom," saħaq il-Prim Ministru. Il-Ministru għas-Solidarjetà u l-Ġustizzja Soċjali, il-Familja u d-Drittijiet tat-Tfal Michael Falzon spjega kif l-għan ewlieni wara dan il-proġett huwa li jerġa' jibni mill-ġdid lil dawn l-adolexxenti, li jkunu għaddejja minn moral baxx konsegwenza tal-vizzju li jkunu spiċċaw fih. Qasam il-ħsibijiet tiegħu wkoll id-Direttur tal-Caritas, Anthony Grech hekk kif qal li "vjaġġ ta' elf mil jibda hawnhekk bl-ewwel pass." Fl-esperjenza tiegħu f'dan il-qasam, Gatt qal li "tlaqna minn sitwazzjoni fejn bdejna naraw lil dawn iż-żgħażagħ jitħalltu ma' persuni ta' età ikbar, u ħafna drabi ma jkomplux il-programm ta' rijabilitazzjoni u jispiċċaw bi problemi kriminali." Bħalissa, 20 żagħżugħ u żagħżugħa qegħdin isegwu dan il-programm, fejn sitta minnhom qed jieħdu programm residenzjali. L-età medja ta' dawn l-adolexxenti hija ta’ sittax-il sena. Filwaqt li rringrazzja lill-Mons. Victor Grech tal-ħidma tiegħu, Gatt spejga kif illum il-Caritas għandha diversi ċentri speċjalizzati, għal persuni li nħakmu b’dipendenza fuq id-droga. Qal li dan iċ-ċentru l-ġdid se jkun qed jilqa’ żgħażagħ minuri li għandhom problemi serji ta’ dipendenza fuq id-droga u li issa għandhom servizz speċjalizzat. "Hawnhekk żgħażagħ jistgħu jidħlu kemm bħala residenti li jkunu qed joqogħdu magħna u jaħdmu fuq it-terapija u l-edukazzjoni li għandhom bżonn biex ikunu preparati għal ħajja indipendenti sew jew inkella jistgħu jattendu matul il-ġurnata imma jibqgħu jgħixu mal-familja tagħhom jew jirċievu appoġġ tas-servizzi psikosoċjali," qal Gatt hekk kif saħaq li dan kollu jiddependi mil-livell ta’ bżonn li jkollhom bżonn. Il-Gvern se jiffinanzja l-ewwel ċentru ta’ riabilitazzjoni għall-adolexxenti Kull min jixtieq l‐għajnuna ta’ Caritas Malta jista’ jċempel fuq 21331000 jew iżur is-sit caritasmalta.org. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta’ Newsbook minn hawn . .td_uid_4_619e1f85988c9_rand.td-a-rec-img{text-align:left}.td_uid_4_619e1f85988c9_rand.td-a-rec-img img{margin:0 auto 0 0}